Diari Oficial de la Generalitat Valenciana


Sumari del DOGV 4755, del 18-05-2004 (2004/4909)

Informació pública de la proposta de programa d'actuació integrada de la unitat d'execució número 42 BK-H del PGOU de Castelló de la Plana.
-------------------------------------------------------------------------------------------------------------------------------------------

### Dades del document

Número de DOGV
:   4755

Data del DOGV
:   18-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4909


Organisme emissor
:   Gestora Urbana Municipal de Castelló, SA

Tipus de document
:   Anunci

Informació pública de la proposta de programa d'actuació integrada de la unitat d'execució número 52 ZT-V del PGOU de Castelló de la Plana. [2004/M4909]
  
La mercantil Gestora Urbana Municipal de Castellón, SAU (Gumsa), ha formulat proposta de programa d'actuació integrada de la unitat d'execució número 64 IZ-F del PGOU de Castelló de la Plana, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), que inclou:
  
- Alternativa tècnica.
  
- Avantprojecte d'urbanització.
  
Als efectes oportuns es fa constar:
  
- Que l'objecte d'este el constituïx la programació de l'àmbit de la unitat d'execució esmentada.
  
- Que a l'Ajuntament de Castelló de la Plana hi ha una còpia de l'alternativa tècnica i proposta de programació als efectes establits en l'article 48 de la llei esmentada i que utilitza la via simplificada del procediment; el programa i l'alternativa tècnica es troben protocol·litzats a la Notaria d'Ernesto Tarragón Albella, situada a Castelló de la Plana, carrer de Ruiz Zorrilla, 1- tercer, i queda sotmés l'esmentat programa i documentació annexa a informació pública per termini de 20 dies hàbils, comptats a partir del dia següent a la publicació de l'anunci en el Diari Oficial de la Generalitat Valenciana.
  
Durant este termini qualsevol persona podrà comparéixer a l'expressada notaria, en dia hàbil i en horari de 09.00 a 14.00 hores i de 16.30 a 18.30 hores, per a obtindre una còpia de l'acta de protocol·lització dels esmentats documents o sol·licitar l'exhibició d'esta.
  
Així mateix, es fa constar la possibilitat de consultar a l'Ajuntament de Castelló de la Plana, les actuacions derivades de la documentació depositada en este i la possibilitat d'incorporar-hi tant les al·legacions que es desitgen formular, com les alternatives tècniques que pretenguen competir amb l'exposada al públic. Si durant l'exposició al públic de la present iniciativa s'inicia una segona exposició en competència amb aquella, serà procedent la pròrroga de terminis regulada en l'article 46.4 de la Llei Reguladora de l'Activitat Urbanística.
  
Es fa saber als interessats que, conclòs el període d'informació pública, i durant els cinc dies hàbils següents, podran formular-se proposicions juridicoeconòmiques, davant l'Ajuntament de Castelló de la Plana. Finalitzat este segon termini, el dia hàbil següent, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de Castelló de la Plana.
  
Expressament es fa constar que el present anunci es dirigix als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identitat dels quals no consta en la relació emesa pel Centre de Gestió Cadastral, així com a aquells el domicili dels quals figura en el dit llistat com a la pròpia parcel·la cadastral, o simplement amb el nom del municipi i que són els següents:
  
Titular cadastral Domicili fiscal Finca cadastral
  
Desconegut Al municipi-Castelló 7809225CM7491R1680IY
  
Desconegut Al municipi-Castello 0594732FY9439A9084UU
  
Desconegut Al municipi-Castelló 1288783HI4230L4562II